## Rješenje Agencije za zaštitu tržišnog natjecanja klasa: UP/I-030-02/2000-01/94 od 5. prosinca 2000.

### NN 8/2001 (31.1.2001.), Rješenje Agencije za zaštitu tržišnog natjecanja klasa: UP/I-030-02/2000-01/94 od 5. prosinca 2000.

# AGENCIJA ZA ZAŠTITU TRŽIŠNOG NATJECANJA

185

Na teme­lju članka 24. Zakona o zaštiti tržišnog natjeca­nja (»Narodne
novine«, broj 48/95, 52/97 i 89/98), po prijavi koncentracije poduzetnikâ, koju
je u ime poduzetnika Styria Medien AG, sa sjedištem u Schönaugasse 64, A-8010
Graz, Austrija, podnio poduzetnik Večer­nji list d.d., sa sjedištem u Zagrebu,
Slavonska avenija 4, zastupan po direktoru Branku Lovriću, teme­ljem odluke
Savjeta za zaštitu tržišnog natjeca­nja, donesene na 37. sjednici, održanoj 24.
listopada 2000. (članak 30. stavak 2. točka 3. i stavak 3. Zakona o zaštiti
tržišnog natjeca­nja), ravnate­lj Agencije za zaštitu tržišnog natjeca­nja
donosi s­ljedeće

## RJEŠENJE

I. Ocje­njuje se kao dopuštena koncentracija
poduzetnika nastala stjeca­njem većinskog udjela i većinskog prava odlučiva­nja
u poduzetniku Večer­nji list d.d., sa sjedištem u Zagrebu, Slavonska avenija 4,
od strane poduzetnika Styria Medien AG, sa sjedištem u Schönaugasse 64, A-8010
Graz, Austrija.

II. Koncentracija
poduzetnika iz točke I. izreke ovog rješe­nja upisuje se u Upisnik o
koncentracijama.

III. Ovo rješe­nje
je konačno u upravnom postupku.

IV. Ovo rješe­nje
bit će objav­ljeno u »Narodnim novinama«.
if !supportLineBreakNewLine
endif

```
Obrazlože­nje

if !supportLineBreakNewLine

endif
```

1. Poduzetnik Večer­nji list d.d. sa sjedištem
u Zagrebu, Slavonska avenija 4, zastupan po direktoru Branku Lovriću, u ime
poduzetnika Styria Medien AG, sa sjedištem u Schönaugasse 64, A-8010 Graz,
Austrija (da­lje: podnosite­lj prijave), podnio je 31. kolovoza 2000. Agenciji
za zaštitu tržišnog natjeca­nja (da­lje: Agencija) prijavu koncentracije
poduzetnikâ nastalu stjeca­njem većinskog udjela i većinskog prava odlučiva­nja
u poduzetniku Večer­nji list d.d. od strane podnosite­lja prijave.

Kako prijava nije
sadržavala sve podatke propisane člankom 7. Pravilnika o načinu vođe­nja
Upisnika o koncentracijama (»Narodne novine«, broj 30/97; da­lje: Pravilnik),
Agencija je pozvala podnosite­lja prijave da istu dopuni sukladno članku 7.
Pravilnika, što je podnosite­lj prijave izvršio zak­ljučno s dopisom od 25.
rujna 2000.

Prijava
koncentracije podnesena je Agenciji radi ocjene i upisa u Upisnik o
koncentracijama, sukladno članku 22. i članku 23. stavku 1. Zakona o zaštiti
tržišnog natjeca­nja (»Narodne novine«, broj 48/95, 52/97 i 89/98; da­lje:
ZZTN).

2. U postupku
ocjene prijav­ljene koncentracije utvrđene su s­ljedeće či­njenice:

a) Pravni teme­lj
koncentracije je Kupoprodajni ugovor sklop­ljen 6. trav­nja 2000. između
podnosite­lja prijave i poduzetnika Caritas Fund Limited.

Predmetnim
ugovorom podnosite­lj prijave stekao je 150.108 dionica poduzetnika Večer­nji
list d.d., što predstav­lja 59,57% teme­ljnog kapitala tog društva.

b) U tijeku
postupka utvrđeno je kako poduzetnik Večer­nji list d.d. ima većinske udjele u
s­ljedećim društvima:

– EP   ’64 d.d.,

– Veltrade d.o.o.,

– Vekon d.o.o.

c) Podnosite­lj
prijave krovno je društvo grupacije koja objedi­njuje više dnevnih i tjednih
listova i specijaliziranih časopisa u Austriji, te društva koja djeluju na
tržištu izdavaštva i elektronskih medija u Austriji i Njemačkoj (da­lje: Grupa
Styria).

U tijeku postupka
ocjene predmetne koncentracije poduzetnika podnosite­lj prijave očitovao se da
niti jedno društvo – član Grupe Styria nema udjela na mjerodavnom tržištu u
Republici Hrvatskoj.

Prema podacima
koji su bili dostupni Agenciji, društva – članovi Grupe Styria nisu bili ni na
koji način povezani s poduzetnikom Europapress holding d.o.o., odnosno s drugim
dru­štvima – članovima koncerna Westdeutsche Allgemeine Zeitungsverlag, kao
glavnim konkurentima na mjerodavnom tržištu.

d) Ukupni godiš­nji
promet sudionikâ koncentracije ostvaren prodajom roba i usluga u obračunskom
razdob­lju koje je prethodilo koncentraciji (prema godiš­njim financijskim
izvješćima sudionika koncentracije za 1999. godinu) iznosi:

|  |  |
| --- | --- |
| Sudionik  koncentracije | Ukupni godiš­nji promet sudionikâ  koncentracije u godini koja je  prethodila nastanku koncentracije (1999.) |
| Styria Medien AG | 1.017.174.606,55 kn |
| Večer­nji list d.d. | 324.585.419,13 kn |
| Ukupno | 1.341.760.025,68 kn |

if !supportEmptyParas endif

if !supportEmptyParas endif

Sukladno odredbi članka 22. stavka 1. točke 2.
ZZTN, stjeca­njem većinskog udjela i većinskog prava odlučiva­nja u poduzetniku
Večer­nji list d.d. od strane podnosite­lja prijave nastala je koncentracija
poduzetnikâ koja podliježe obveznoj prijavi radi ocjene i upisa u Upisnik o
koncentracijama.

e) Podnosite­lj
prijave koncentraciju obrazlaže s­ljedećim pravnim i gospodarskim razlozima:

– opredije­ljenost
na šire­nje poslova­nja na tržišta jugoistočne Europe, imajući u vidu dogledno
prošire­nje Europske unije,

– osigura­nje
financijske stabilnosti i da­lj­nje­g razvoja poduzetnika Večer­nji list d.d.,

– potencijal Večer­nje­g
lista d.d. da sudjeluje na tržištima za koja se specijalizirala Grupa Styria,

– sinergijski
učinci koji će proizaći iz potencijala mjerodavnog tržišta i know-howa koji
posjeduje Grupa Styria.

f) Mjerodavno
tržište utvrđeno je kao izdava­nje dnevnih novina političkog profila na
području Republike Hrvatske.

g) Tržišni udjel
poduzetnika Večer­nji list d.d., s obzirom na ukupnu prodanu nakladu ostvarenu
na mjerodavnom tržištu u 1999. godini, iznosi:

if !supportEmptyParas endif

DNEVNE TISKOVINE (politički profil, nacionalna
razina)

if !supportEmptyParas endif

|  |  |  |
| --- | --- | --- |
| Ukupna prodana naklada u Republici Hrvatskoj  (1999. godina) – 133.591.801  if !supportEmptyParas endif | | |
| TISKOVINA  (IZDAVAČ) | KOLIČINA | UDJEL |
| Večer­nji list (Večer­nji list) | 66.379.430 | 49,69% |
| Jutar­nji list (EPH) | 36.673.308 | 27,45% |
| Slobodna Dalmacija (SD) | 18.054.241 | 13,51% |
| Novi list (Novi list) | 10.442.310 | 7,82% |
| Vjesnik (Vjesnik) | 2.042.512 | 1,53% |
| Ukupno | 133.591.801 | 100% |

if !supportLineBreakNewLine
endif

if !supportLineBreakNewLine
endif

if !supportEmptyParas endif

h) Sukladno članku 16. ZZTN, poduzetnik Večer­nji list d.d. nalazi se u
vladajućem položaju na mjerodavnom tržištu, s obzirom da je ­nje­gov tržišni
udjel na mjerodavnom tržištu, mjeren prodanom nakladom, veći od 30%.

i) Sudionici koncentracije nemaju vlastite mreže distribucije i
maloprodaje, već se koriste distribucijskom ugovornom mrežom poduzetnikâ Tisak
d.d. i Distripress d.o.o.

j) Poduzetnik Večer­nji list d.d. ulaže znatna sredstva u zaokruživa­nje
proizvodnog ciklusa izdava­nja novina, te je u tu svrhu osnovao i vlastitu
tiskaru (poduzetnik Vekon d.o.o.), u koju je zajedno s drugim partnerima do
sada uložio više od 70 milijuna kuna. U budućnosti, Večer­nji list d.d. planira
modernizirati vlastiti redakcijski računalni sustav, modernizirati strojeve u
tiskari i proširiti svoje Internet poslova­nje. Također, planira se i pokreta­nje
novih novinskih izda­nja u skladu s potrebama tržišta i potrošača.

S druge strane, podnosite­lj prijave investirao je u pos­ljed­nje tri
godine u modernizaciju vlastitog poslova­nja oko 37 milijuna kuna.

3. Razmatrajući navedene či­njenice vezane uz ocje­njiva­nje prijav­ljene
koncentracije poduzetnika nastale stjeca­njem većin­skog udjela i većinskog
prava odlučiva­nja u poduzetniku Večer­nji list d.d. od strane podnosite­lja
prijave, Savjet Agencije za zaštitu tržišnog natjeca­nja, sukladno svojim
ovlastima iz članka 30. stavka 2. točke 3. ZZTN, na 37. sjednici, održanoj 24.
listopada 2000., ocijenio je:

a) S obzriom na ukupni godiš­nji promet poduzetnika Styria Medien AG i
Večer­nji list d.d. ostvaren prodajom roba i usluga u godini koja je prethodila
nastanku koncentracije (1999. godina), koji iznosi 1.341.760.025,68 kn, stjeca­njem
većinskog udjela i većinskog prava odlučiva­nja u poduzetniku Večer­nji list
d.d. od strane podnosite­lja prijave nastala je koncentracija poduzetnika koja
podliježe obveznoj prijavi radi ocjene i upisa u Upisnik o koncentracijama u
smislu odredaba članka 22. stavka 1. ZZTN.

b) U predmetnom slučaju riječ je o dopuštenoj koncentraciji.

Pri donoše­nju takve ocjene
Savjet je naročito uzeo u obzir s­ljedeće razloge:

aa) Mjerodavno tržište
relativno je dobro strukturirano i segmentirano. Iako se poduzetnik Večer­nji
list d.d. nalazi u vlada­jućem položaju na mjerodavnom tržištu, ­nje­gova snaga
i potencijal ne dovode do toga da bi se mjerodavno tržište sma­njivalo, već je,
upravo suprotno, pojavom nove konkurencije došlo do značajnog poveća­nja ukupno
prodane naklade na mjerodavnom tržištu. Štoviše, postoje velike rezerve za
poveća­nje prodaje dnevnih tiskovina, i to u relativno niskoj razini prodaje s
obzirom na broj stanovnika. Nada­lje, cijena moguće­g ulaska na tržište je
relativno niska, što omogućuje zainteresiranim poduzetnicima pokre­ta­nje novih
izda­nja čija profitabilnost ovisi najviše o prihvaća­nju istih od strane
potencijalnih čitate­lja. Iako u tome značajnu ulogu ima i navika čitate­lja na
određenu tiskovinu unutar pojedinog profila, ona se ipak može neutralizirati
izdava­njem tiskovine koja svojom kvalitetom i cijenom odgovara dotadaš­njim
standardima ili ih nadilazi. Broj takmaca i raznolikost ponude na mjerodavnom
tržištu kao relativno niske zapreke pristupa tržištu tiskovina osiguravaju
djelotvorno tržišno natjeca­nje i nakon provedene koncentracije.

bb) Predmetnom koncentracijom
stvaraju se uvjeti za da­lj­nji razvoj i profitabilno poslova­nje poduzetnika
Večer­nji list d.d., koje je bilo i još uvijek je ugroženo poteškoćama koje su
nastale u distribuciji dnevnih novina.

Također na taj način osigurava
se i poveća­nje kvalitete hrvatskog medijskog prostora, jer se očekuje kako će
podnosite­lj prijave, sukladno namjerama iznesenim u predmetnom postupku,
tržištu ponuditi i nove proizvode.

c) Budući da podnosite­lj
prijave, niti bilo koji član Grupe Styria, prije provođe­nja predmetne
koncentracije nisu imali udjele na mjerodavnom tržištu, ocije­njeno je da
provođe­njem ove koncentracije ne dolazi do stvara­nja novog ili jača­nja
postojeće­g vladajuće­g položaja podnosite­lja prijave na mjerodavnom tržištu,
osobito ne na način da bi se provođe­njem ove koncentracije znatno ili trajno
ograničilo ili ukinulo slobodno tržišno natjeca­nje.

Stoga je odlučeno kao u točki
I. izreke ovog rješe­nja.

d) Sukladno svim iznijetim či­njenicama
odlučeno je da se prijav­ljena koncentracija kao dopuštena upiše u Upisnik o
koncentracijama, kao što je navedeno u točki II. izreke ovog rješe­nja.

4. Ovo rješe­nje je konačno u
upravnom postupku.

5. Teme­ljem članka 37.a
ZZTN, rješe­nja Agencije donesena primjenom odredbe članka 36. ZZTN objav­ljuju
se u »Narodnim novinama«, te je odlučeno kao u točki IV. izreke ovog rješe­nja.

Uputa o pravnom lijeku

Protiv ovog rješe­nja nije dopuštena žalba, ali nezadovo­ljna stranka
može, sukladno odredbama članka 37. ZZTN, pokrenuti upravni spor pred Upravnim
sudom Republike Hrvatske u roku od trideset (30) dana od dana dostave ovoga
rješe­nja.

Klasa: UP/I-030-02/2000-01/94
Urbroj: 580-02-2000-26
Zagreb, 5. prosinca 2000.

Ravnate­lj
**mr. Hrvoje Momčinović**, v. r.

if !supportEmptyParas endif

Rješenje, NN 8/2001-185
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)